امریکا قوشمه ایالتلری دولت باشلیغی جوبایدن بیلن فرانسه دولت باشلیغی ایمانوئیل مکرون اوتکزگن تیلفون سوزلشوویده اوکراین نینگ حاکمیتی گه و توپراق بوتونلیگی گه کمکلرینی ینه بیر مرته تاکییدله دیلر.
روسیه – اوکراین اورته سیده گی بحران بوییچه رهبرلرنینگ اوچره شووی دوام ایتماقده.
بایدن بیلن مکرون روسیه نینگ اوکراین چیگره سیده گی حربی ییغین نی تیلگه آلیش اوچون تیلفون سوزلشووی اوتکزدی.
آق اوی تامانیدن اوشبو سوزلشوو حقیده معلومات بیریلدی.
بیاناتده "ایککی رهبر اوکراین نینگ حاکمیتی گه و توپراق بوتونلیگی گه کمکلرینی ینه بیر مرته تاکییدله دیلر" دییلدی.
مذکور بیاناتده بایدن و مکرون نینگ اوکراین نی بوندن آرتیق باسیب آلیشی تقدیرده روسیه گه قره ته عملی قیلینه دیگن جدی اقتصادی چیکلاولرنی و دیپلوماسی توغریسیده دوام ایتیب تورگن علاقه لرنینگ تیلگه آلینگن لیگی بیلدیریلدی.
بیاناتده عین دمده ایککی رهبرنینگ بو موضوع بیلن تیگیشلی موافقلشتیریلگن و کینگ بیر یانداشووده بولیش مقصدی بیلن علاقه ده بولیش و ناتو قاله ویرسه اروپا بیرلیگیده گی دوستلرنینگ هم موضوع گه کیریتیلیشی توغریسیده کیلیشیب آلینگن لیگی افاده ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
